CELEX: 32019D1990
Language: lv
Date: 2019-11-28 00:00:00
Title: Padomes Lēmums (ES) 2019/1990 (2019. gada 28. novembris), ar ko Eiropas Komisijas Atalgojuma un individuālo tiesību biroja direktoram deleģē dažas kredītrīkotāja pilnvaras attiecībā uz atalgojumu maksāšanu un komandējumu un atļautu ceļojumu izdevumu maksāšanu

29.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 308/103
               
            
         PADOMES LĒMUMS (ES) 2019/1990
         (2019. gada 28. novembris),
         ar ko Eiropas Komisijas Atalgojuma un individuālo tiesību biroja direktoram deleģē dažas kredītrīkotāja pilnvaras attiecībā uz atalgojumu maksāšanu un komandējumu un atļautu ceļojumu izdevumu maksāšanu
         EIROPAS SAVIENĪBAS PADOME,
         ņemot vērā Eiropas Parlamenta un Padomes Regulu (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (1), un jo īpaši tās 66. panta 1. punkta a) apakšpunktu,
         tā kā:
         
                     (1)
                  
                  
                     Padome ar Padomes Lēmumu (ES) 2019/792 (2) uzticēja Eiropas Komisijas Atalgojuma un individuālo tiesību birojam (PMO) īstenot noteiktas pilnvaras, kas ar Padomes Regulā (EEK, Euratom, EOTK) Nr. 259/68 (3) paredzētajiem Eiropas Savienības Civildienesta noteikumiem un Savienības pārējo darbinieku nodarbināšanas kārtību piešķirtas iecēlējinstitūcijai un iestādei, kas ir pilnvarota noslēgt darba līgumus ar Padomes Ģenerālsekretariāta (PĢS) darbiniekiem, attiecībā uz individuālo finansiālo tiesību pārvaldīšanu.
                  
               
                     (2)
                  
                  
                     PĢS parakstīja pakalpojumu līmeņa vienošanos ar PMO par PĢS darbinieku un augstas pakāpes amatpersonu individuālo finansiālo tiesību pārvaldīšanu.
                  
               
                     (3)
                  
                  
                     Komisijas Lēmums 2003/522/EK (4) un jo īpaši tā 2. panta 4. punkts ļauj PMO rīkoties pēc citas struktūras, kas izveidota saskaņā ar Līgumiem vai uz to pamata, pieprasījuma un tās vārdā. Saskaņā ar pakalpojumu līmeņa vienošanos starp PMO un PĢS pēdējais minētais var prasīt PMO apstiprināt un atļaut algu izmaksu PĢS darbiniekiem un augstas pakāpes amatpersonām, kā arī viņu komandējumu un atļautu ceļojumu izdevumu maksāšanu. Ņemot vērā priekšrocības, ko tas radīs izmaksu ietaupījuma un efektivitātes ziņā, attiecīgās kredītrīkotāja pilnvaras būtu jādeleģē PMO direktoram, ievērojot 66. panta 1. punkta a) apakšpunktu Regulā (ES, Euratom) 2018/1046,
                  
               IR PIEŅĒMUSI ŠO LĒMUMU.
         
            1. pants
            
               1.   Padomes Lēmuma (ES) 2019/792 1. panta 1. punkta a) apakšpunkta piemērošanas nolūkā Eiropas Komisijas Atalgojuma un individuālo tiesību biroja (PMO) direktoram tiek deleģētas kredītrīkotāja pilnvaras apstiprināt un atļaut atalgojuma maksāšanu, kā arī komandējumu un atļautu ceļojumu izdevumu maksāšanu darbiniekiem un augstas pakāpes amatpersonām.
               Minētos maksājumus iegrāmato šādos Eiropas Savienības vispārējā budžeta II iedaļas “Eiropadome un Padome” pantos un posteņos:
               
                           —
                        
                        
                           10. nodaļā, izņemot apakšposteņus 1004-02 un 1004-05,
                        
                     
                           —
                        
                        
                           11. nodaļā,
                        
                     
                           —
                        
                        
                           1200. postenī, izņemot apakšposteni 1200-36,
                        
                     
                           —
                        
                        
                           133. pantā,
                        
                     
                           —
                        
                        
                           2201. postenī.
                        
                     Šā punkta pirmajā daļā minētā deleģēšana ietver arī pilnvaras aplēst, noteikt un atļaut ieņēmumus, kas saistīti ar otrajā daļā minētajiem izdevumiem.
            
            
               2.   Šā panta 1. punkta pirmajā daļā minēto deleģēšanu nepiemēro gadījumos, kad PMO saskaņā ar Lēmuma (ES) 2019/792 1. panta 2. punktu ir atteicies īstenot pilnvaras, ko Padome tam deleģējusi ar minētā lēmuma 1. panta 1. punktu.
            
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            To piemēro no dienas, kad Padomes Ģenerālsekretariāts ir saņēmis vēstuli, kurā apstiprināts, ka PMO akceptē ar 1. panta 1. punkta pirmo daļu deleģētās pilnvaras, vai no brīža, kad PMO sāk īstenot minētās deleģētās pilnvaras, atkarībā no tā, kas ir agrāk.
         
         
            Briselē, 2019. gada 28. novembrī
            
               
                  Padomes vārdā –
               
               
                  priekšsēdētājs
               
               T. HARAKKA
            
         
         
            (1)  OV L 193, 30.7.2018., 1. lpp.
         
         
            (2)  Padomes Lēmums (ES) 2019/792 (2019. gada 13. maijs), ar kuru Eiropas Komisijai – Atalgojuma un individuālo tiesību birojam (PMO) – uztic īstenot dažas pilnvaras, kas piešķirtas iecēlējinstitūcijai un iestādei, kas ir pilnvarota noslēgt darba līgumus (OV L 129, 17.5.2019., 3. lpp.).
         
            (3)  OV L 56, 4.3.1968., 1. lpp.
         
         
            (4)  Komisijas Lēmums 2003/522/EK (2002. gada 6. novembris), ar ko izveido Atsevišķo prasījumu pārvaldīšanas un maksājumu biroju (OV L 183, 22.7.2003., 30. lpp.).